Document ID: 31981R0333

KOMISSION ASETUS (ETY) N:o 333/81,
annettu 4 päivänä helmikuuta 1981,
tavaroiden luokittelusta yhteisen tullitariffin nimikkeeseen 64.01
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 280/77(2), ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi tarvitaan säännöksiä sovellettaviksi luokiteltaessa tariffiin nauhoilla varustettuja saappaita, joiden ulkopohjat ja päällisten alaosat, jotka peittävät melkein koko jalan, ovat kumia, ja päällisten yläosat, jotka peittävät säären enintään pohkeen puoliväliin saakka, koostuvat nahkavarsista, joissa on metalliset kengänsirkat,
neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 3000/80(4), liitteenä olevan yhteisen tullitariffin nimikkeeseen 64.01 kuuluvat jalkineet, joiden ulkopohjat ja päälliset ovat kumia tai muovia, ja alanimikkeeseen 64.02 A jalkineet, (joiden ulkopohjat ovat kumia tai muovia ja) joiden päälliset ovat nahkaa; edellä mainittujen saappaiden luokittelussa voidaan ottaa huomioon tämä nimike ja alanimike,
edellä mainitun kaltaisia saappaita käytetään kosteissa tai kylmissä olosuhteissa, erityisesti maastojalkineina tai työskenneltäessä pakastevarastossa; vaikka nahan osuus näiden jalkineiden päällisen painosta, pinta-alasta ja arvosta on suurin, nimenomaan kumi tekee näistä jalkineista vedenpitävät peittäessään melkein koko jalan yläosan, ja siksi kumia on pidettävä aineena, joka antaa saappaiden päällisille niiden olennaiset ominaisuudet; näin ollen tällaiset saappaat eivät voi kuulua alanimikkeeseen 64.02 A, vaan ne on luokiteltava yhteisen tullitariffin 3 yleisen tulkintasäännön b alakohdan mukaisesti nimikkeeseen 64.01, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Nauhoilla varustetut saappaat, joiden ulkopohjat ja päällisten alaosat, jotka peittävät melkein koko jalan, ovat kumia, ja joiden päällisten yläosat, jotka peittävät säären enintään pohkeen puoliväliin saakka, koostuvat nahkavarsista, joissa on metalliset kengänsirkat, kuuluvat yhteisen tullitariffin nimikkeeseen
64.01 Jalkineet, joiden ulkopohjat ja päälliset ovat kumia tai muovia.
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä helmikuuta 1981.

Labels: 3
1